ਸਪੰਦਨ ਚਤੁਰਵੇਦੀ
ਸਪੰਦਨ ਚਤੁਰਵੇਦੀ ਇੱਕ ਭਾਰਤੀ ਟੈਲੀਵਿਜ਼ਨ ਦੀ ਬਾਲ ਅਭਿਨੇਤਰੀ ਹੈ। ਚਤੁਰਵੇਦੀ ਨੇ ਆਪਣੇ ਕੈਰੀਅਰ ਦੀ ਸ਼ੁਰੂਆਤ ਸਾਲ 2012 ਵਿੱਚ ਨਾਟਕ ਲੜੀ ਏਕ ਵੀਰ ਕੀ ਅਰਦਾਸ . . ਵੀਰਾ ਨਾਲ ਕੀਤੀ ਸੀ। ਉਸ ਤੋਂ ਬਾਅਦ ਉਹ ਕਈ ਟੈਲੀਵੀਜ਼ਨ ਇਸ਼ਤਿਹਾਰਾਂ ਵਿੱਚ ਦਿਖਾਈ ਦਿੱਤੀ। ਬਾਅਦ ਵਿੱਚ ਉਸ ਨੂੰ ਸੰਸਕਾਰ - ਧਾਰੋਹਰ ਅਪਨੋ ਕੀ ਵਿੱਚ ਵੇਖਿਆ ਗਿਆ। ਇਸ ਤੋਂ ਬਾਅਦ ਉਹ ਦ ਸੂਟ ਲਾਈਫ ਆਫ ਕਰਨ ਐਂਡ ਕਬੀਰ ਵਿੱਚ ਕੈਮੋ ਵਜੋਂ ਨਜ਼ਰ ਆਈ। ਫਰਵਰੀ 2014 ਵਿੱਚ ਚਤੁਰਵੇਦੀ ਨੇ ਕਲਰਜ਼ ਟੀਵੀ ਦੇ ਸ਼ੋਅ ਮਧੂਬਾਲਾ - ਏਕ ਇਸ਼ਕ ਏਕ ਜੂਨੂਨ ਵਿੱਚ ਬਾਲ ਮਧੂਬਾਲਾ ਦੀ ਭੂਮਿਕਾ ਨਿਭਾਈ ਅਤੇ ਅਗਸਤ 2014 ਤੋਂ ਫਰਵਰੀ 2016 ਤੱਕ ਉਸਨੇ ਕਲਰਜ਼ ਟੀਵੀ ਦੇ ਸ਼ੋਅ ਉਡਾਨ ਵਿੱਚ ‘ਚਕੋਰ’ ਦੀ ਭੂਮਿਕਾ ਨਿਭਾਈ, ਜਿਸ ਤੋਂ ਉਹ ਮਸ਼ਹੂਰ ਹੋਈ ਅਤੇ ਸਰਬੋਤਮ ਬਾਲ ਅਦਾਕਾਰ ਲਈ ਜ਼ੀ ਗੋਲਡ ਅਵਾਰਡ ਸਮੇਤ ਕਈ ਪੁਰਸਕਾਰ ਹਾਸਿਲ ਕੀਤੇ।